
finanţe şi bănci
Nr. 4c-2/1.017

	
	Comisia pentru drepturile omului, culte şi problemele minorităţilor naţionale 
Nr. 4c-6/679
București, 23 octombrie 2023
PLx 604/2023


BIROULUI  PERMANENT

AL

CAMEREI  DEPUTAŢILOR

Vă înaintăm alăturat, raportul comun asupra proiectului de Lege  privind sprijinul financiar acordat de către statul român Mitropoliei Basarabiei, Republica Moldova, parte componentă a Bisericii Ortodoxe Române, trimis Comisiei pentru buget, finanțe și bănci și Comisiei pentru drepturile omului, culte şi problemele minorităţilor naţionale, spre dezbatere pe fond, în procedură de urgență, prin adresa nr. PLx.604 din 18 octombrie 2023, Camera Deputaților fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.
                VICEPREŞEDINTE,                                             PREȘEDINTE,

                Călin – Ioan BOTA                                                 Iusein IBRAM

RAPORT COMUN
asupra proiectului de Lege privind sprijinul financiar acordat de către statul român Mitropoliei Basarabiei, Republica Moldova, parte componentă a 
Bisericii Ortodoxe Române
În conformitate cu prevederile art.95 și 117 alin.(1) din Regulamentul Camerei Deputaţilor, Comisia pentru buget, finanțe și bănci și Comisia pentru drepturile omului, culte şi problemele minorităţilor naţionale au fost sesizate, prin adresa PLx.604 din 18 octombrie 2023, spre dezbatere pe fond, în procedură de urgență, cu proiectul de Lege privind sprijinul financiar acordat de către statul român Mitropoliei Basarabiei, Republica Moldova, parte componentă a Bisericii Ortodoxe Române.
Conform prevederilor art.75 din Constituţia României, republicată şi ale art.92 alin.(9) din Regulamentul Camerei Deputaţilor, aceasta este Cameră decizională. 
Senatul, în calitate de primă Cameră sesizată, a adoptat proiectul de lege în ședința din 16 octombrie 2023.

   La dezbaterea proiectului de lege s-au avut în vedere avizele Consiliului Economic şi Social și Consiliului Legislativ.
Proiectul de lege supus dezbaterii are ca obiect de reglementare acordarea, de către statul român, prin bugetul Secretariatul de Stat pentru Culte, a unui sprijin financiar Mitropoliei Basarabiei, Republica Moldova, parte componentă a Bisericii Ortodoxe Române. Suma alocată va fi echivalentul în lei a 2 milioane euro, anual. Totodată, este vizată alocarea echivalentului în lei a 2 milioane euro, anual, ca sprijin financiar pentru Schitul românesc “Prodromu”, de la Muntele Athos, Grecia.

În conformitate cu prevederile art. 62 și 64 din Regulamentul Camerei Deputaților, membrii Comisiei pentru buget, finanţe şi bănci și cei ai Comisiei pentru  drepturile omului, culte şi problemele minorităţilor naţionale au examinat proiectul de lege în şedinţe separate.  
Comisia pentru drepturile omului, culte şi problemele minorităţilor naţionale a dezbătut proiectul de lege în ședința din data de 23 octombrie 2023. La lucrările comisiei au participat deputații conform listei de prezență. 

Comisia pentru buget, finanțe și bănci a examinat proiectul de lege în ședința din 23 octombrie 2023. La lucrările comisiei au participat deputații conform listei de prezență.
La dezbaterile acestui proiect de lege a participat, în calitate de invitat, domnul Ciprian Olinici, Secretar de Stat în Secretariatul de Stat pentru Culte.
În urma examinării proiectului de lege și a opiniilor exprimate, deputații prezenți la lucrările comisiilor au hotărât, cu majoritate de voturi, să transmită plenului Camerei Deputaţilor prezentul raport comun, prin care se propune adoptarea proiectului de Lege privind sprijinul financiar acordat de către statul român Mitropoliei Basarabiei, Republica Moldova, parte componentă a Bisericii Ortodoxe Române, cu amendamentele admise prezentate în Anexa nr. 1. 
Amendamentele respinse se regăsesc în Anexa nr. 2.

În raport cu obiectul şi conţinutul său, proiectul de lege face parte din categoria legilor ordinare.
                 VICEPREŞEDINTE,                                             PREȘEDINTE,

                  Călin – Ioan BOTA                                                Iusein IBRAM
                    SECRETAR,                                                          SECRETAR,
        Iulius – Marian FIRCZAK                                     Daniel – Florin GHIȚĂ
Şef serviciu,  
                                                                                                                                                  
Giorgiana Ene                                                                                                                                      
Consilier,                                                                                                                      Consilier parlamentar - coordonator,                  
Simina Alexandra Mocanu                                                                                                                               Onesia Babeș
Anexa nr. 1
AMENDAMENTE ADMISE
În urma examinării, Comisiile propun adoptarea proiectului de lege cu următoarele amendamente:
	Nr.

crt.
	Text Senat
	Text amendamente propuse

(autor amendamente)
	Motivarea

amendamentelor propuse

	1.
	Titlul Legii

LEGE

privind sprijinul financiar acordat de către statul român Mitropoliei Basarabiei, Republica Moldova, parte componentă a Bisericii Ortodoxe Române


	LEGE

privind sprijinul financiar acordat de către statul român Mitropoliei Basarabiei, Republica Moldova, parte componentă a Bisericii Ortodoxe Române, precum și pentru modificarea art.2 din Legea nr.114/2007 privind sprijinul acordat de statul român Schitului românesc „Prodromu” de la Muntele Athos, Grecia


	Pentru precizia reglementării și în conformitate cu normele de tehnică legislativă.

	
	Art.1. -Anual se alocă de la bugetul de stat, prin bugetul Secretariatul de Stat pentru Culte, o sumă în lei, echivalentă cu 2 milioane de euro, pentru Mitropolia Basarabiei, Republica Moldova, parte componentă a Bisericii Ortodoxe Române.
	Nemodificat
	

	
	Art.2. - (1) Suma alocată potrivit art.1 se prevede distinct în bugetul Secretariatului general al Guvernului, respectiv Secretariatului de Stat pentru culte și se acordă ca sprijin financiar  Mitropoliei Basarabiei, Republica Moldova.

(2)Destinaţiile sumei prevăzute la art.1 se stabilesc de Patriarhia Română și Sinodul Mitropoliei Basarabiei (Arhiepiscopia Chișinăului, Episcopia de Bălți și Episcopia Basarabiei de Sud).

(3)Modul de cheltuire a fondurilor alocate, conform destinației, precum şi justificarea utilizării acestora se fac cu respectarea dispoziţiilor corespunzătoare din legislaţia care reglementează sprijinul financiar pentru unităţile de cult aparţinând cultelor religioase din România.
	Art. 2. - (1) Suma alocată potrivit art.1 se prevede distinct în bugetul Secretariatului General al Guvernului, respectiv al Secretariatului de Stat pentru culte și se acordă ca sprijin financiar  Mitropoliei Basarabiei, Republica Moldova.

(2) Nemodificat

(3) Nemodificat


	Tehnică legislativă

	
	Art. 3- Sumele alocate de la bugetul de stat sunt destinate acoperirii cheltuielilor necesare: 
a) restaurării şi conservării bunurilor din patrimoniul imobil si mobil; 

b)completării fondurilor proprii necesare întreţinerii şi funcţionării centrelor eparhiale şi a unităţilor de cult cu venituri mici sau fără venituri; 

c)amenajării şi întreţinerii muzeelor cultural-religioase; 

d)construirii, în condiţiile aprobării documentaţiilor tehnico-economice potrivit reglementărilor, precum şi 

reparării lăcaşurilor de cult; 

e)achiziţionării de imobile necesare desfăşurării activităţilor liturgice,culturale si mediatice ale unităţilor de cult, precum şi a activităţilor de asistenţă socială şi medicală susţinute de unităţile de cult; 

f)sprijinirii activităţilor de asistenţă socială şi medicală organizate de 

Mitropolia Basarabiei în spitale, centre de plasament, cămine de bătrâni şi alte forme de asistenţă; 

g)organizarii unor manifestări cultural religioase si mediatice

h)construirii, amenajării şi reparării clădirilor având destinaţia de aşezăminte culturale, de asistenţă socială şi medicală; 
i)restaurării, reparării, întreţinerii şi administrării clădirilor aparţinând centrelor eparhiale,protopopiatelor,parohiilor si manastirilor, inclusiv a cladirilor pentru învăţământ teologic; 

j)achiziţiei de mijloace fixe pe baza listei de investiţii, avizată conform dispoziţiilor legale în vigoare.
	Art. 3 - Sumele alocate de la bugetul de stat sunt destinate acoperirii cheltuielilor necesare: 
 a) Nemodificat

b) Nemodificat

c) Nemodificat

d) Nemodificat

e) Nemodificat

f) Nemodificat

g) Nemodificat
h) construirii, amenajării şi reparării clădirilor având destinaţia de aşezăminte culturale și mediatice, de asistenţă socială şi medicală; 
Autor: dl dep Horia Tutuianu –PSD și Bota Calin - PNL

i) Nemodificat

j) Nemodificat

k)construirii, amenajării și funcționării unor unități preșcolare și școlare (grădinițe, școli primare, gimnaziale, liceale) aflate în subordinea Mitropoliei Basarabiei; 

l)susținerii activităților de catehizare și a activităților dedicate tinerilor și vârstnicilor; 

Inițiator: Deputat PNL Gheorghe Andrei Daniel și membrii Comisiilor
	Rolul fundamental pe care îl are Biserica Ortodoxă Română ca instituție națională, atât în România cât și comunitățile istorice și în diaspora denotă necesitatea sprijinirii Mitropoliei Basarabiei, componentă a Bisericii Ortodoxe Române, în vederea susținerii și protejării valorilor românești. De asemenea, Biserica Ortodoxă Română prin patrimoniul său mobil, prin lăcașurile de cult, prin activitățile cu caracter istoric, educațional, cultural, artistic, spiritual, de asistență socială și medicală denotă un rol fundamental în viața credincioșilor din Republica Moldova, care se implică în număr mare, în ultimii 30 de ani, în cadrul activităților organizate de către Mitropolia Basarabiei și susținute de către Biserica Ortodoxă Română.

	
	Art.4.-Articolul 2 din Legea nr.114/2007 privind sprijinul financiar acordat de statul român Schitului românesc „Prodromu”, de la Muntele Athos, Grecia, republicată, în Monitorul Oficial al României, Partea I, nr.279 din 29 aprilie 2009, cu modificările ulterioare, se modifică și va avea următorul cuprins:

„Art.2.-
Anual se alocă de la bugetul de stat, prin bugetul Secretariatului de Stat pentru Culte, o sumă în lei, echivalentă cu 2 milioane de euro pentru Schitul românesc „Prodromu”, de la Muntele Athos, Grecia.”
	Nemodificat
	

	
	Art.5.-Prevederile prezentei legi întră în vigoare începând cu data de 1 ianuarie 2024.
	Nemodificat
	


Anexa nr. 2

AMENDAMENTE RESPINSE

	Nr

crt.
	Text Senat

	Amendamente propuse
	Motivație

1. pentru susținere

2.pentru respingere
	Camera decizională

	1. 
	
	Art.5.

(1)Anual se alocă de la bugetul de stat, prin bugetul Secretariatul de Stat pentru Culte, o sumă în lei, echivalentă cu 100.000 de euro, pentru Chilia cu hramul „Sfântul Ierarh şi Mucenic Ipatie”, Mânăstirea Vartopedu de la Muntele Athos

(2)Anual se alocă de la bugetul de stat, prin bugetul Secretariatul de Stat pentru Culte, o sumă în lei, echivalentă cu 100.000 de euro, pentru Chilia cu hramul “Sfântul Nicolae din Kapsala”, Mânăstirea Pantokrator de la Muntele Athos

(3)Anual se alocă de la bugetul de stat, prin bugetul Secretariatul de Stat pentru Culte, o sumă în lei, echivalentă cu 100.000 de euro, pentru Chilia cu hramul “Sfânta  Treime”, Shitul Lacu de la Muntele Athos

Autori: Deputați AUR Antonio ANDRUȘCEAC,  Ilie-Alin COLEȘA
	2. respins la vot
	Camera Deputaților


5

